Α.Π.Ο. Αστέρας Αμπελοκήπων Θεσσαλονίκης

Ο Αθλητικός Ποδοσφαιρικός Όμιλος Αστέρας Αμπελοκήπων είναι ποδοσφαιρικός σύλλογος με έδρα τους Αμπελόκηπους στη Θεσσαλονίκη.ΑΘΛΗΤΙΚΟΙ ΣΥΛΛΟΓΟΙ , ampelokipi-menemeni.gr Επίσημο έτος ίδρυσης του συλλόγου είναι το 1961 και έχει ως βασικά χρώματα το κόκκινο και το άσπρο. Συμμετέχει στα πρωταθλήματα της Ε.Π.Σ. Μακεδονίας. Υψηλότερη διάκριση του συλλόγου είναι οι συμμετοχές του στα πρωταθλήματα της Γ΄ Εθνικής και Δ΄ Εθνικής κατηγορίας. Την περίοδο 1993–1994 αγωνιζόταν στη Γ΄ Εθνική Κατηγορία με την επωνυμία «Αθλητικός Ποδοσφαιρικός Όμιλος Αστήρ Αμπελοκήπων Ποδοσφαιρική Αθλητική Ανώνυμη Εταιρεία» και με τον διακριτικό τίτλο «Π.Α.Ε. Α.Π.Ο. Αστήρ Αμπελοκήπων». Έδρα που αγωνίζεται μόνιμα πλέον αποτελεί το Δημοτικό Γήπεδο Αμπελοκήπων «Απόστολος Αστρεινίδης».

 Ιστορικό 
Ο Αστέρας Αμπελοκήπων ιδρύθηκε το 1961. Το 1982 κατέκτησε το πρωτάθλημα της Β΄ Ε.Π.Σ. Μακεδονίας, ανεβαίνοντας στην κατηγορία της Α΄ Ε.Π.Σ. Μακεδονίας, όπου αγωνίστηκε μέχρι το 1986, ύστερα, το 1986-87 κατέκτησε το πρωτάθλημα, και ανέβηκε στην Δ΄ Εθνική, όπου τη σεζόν 1987-88 κατέκτησε το πρωτάθλημα στον 2ο όμιλο και την άνοδο στην Γ΄ Εθνική.Greece - List of Fourth Level Final Tables, 1987/88, rsssf.com Στο πρωτάθλημα της Γ΄ Εθνικής κατηγορίας αγωνίστηκε 6 συνεχείς χρονιές, από τη σεζόν 1988-89 μέχρι και τη σεζόν 1993-94,Greece - List of Third Level Final Taκαι  rsssf.com όποτε και υποβιβάστηκε. Τη σεζόν 1994-95 αγωνίστηκε στην Δ΄ Εθνική, βιώνοντας έναν ακόμα υποβιβασμό,Greece - List of Fourth Level Final Tables, 1994/95, rsssf.com για το τοπικό πρωτάθλημα της Μακεδονίας.

Το 1999 συγχωνεύτηκε με την Α.Ε. Αμπελοκήπων και τους Αετούς Αμπελοκήπων και δημιουργήθηκε ο Α.Σ. Αμπελόκηποι. Το 2003 ο Αστέρας Αμπελοκήπων επανασυστάθηκε και από τη σεζόν 2003-04 εντάχθηκε εκ νέου στα πρωταθλήματα της Ε.Π.Σ. Μακεδονίας, ξεκινώντας από την Γ΄ Κατηγορία.ΑΣΤΕΡΑΣ ΑΜΠΕΛΟΚΗΠΩΝ, proowebfanzine.wordpress.com Σήμερα αγωνίζεται στη Α΄ κατηγορία της Ε.Π.Σ. Μακεδονίας.

 Ακαδημίες 
Ο Αστέρας Αμπελοκήπων διαθέτει ακαδημίες που στελεχώνουν νεαροί ποδοσφαιριστές.

Στο παρελθόν, η Κ17 των ερυθρόλευκων είχε κάνει ένα φανταστικό ταξίδι στο πρωτάθλημα της ΕΠΣ Μακεδονίας, φτάνοντας μέχρι τον τελικό του πρωταθλήματος, χάνοντας όμως με 3-0 τελικό σκορ από τις υποδομές του ΠΑΟΚ Θεσσαλονίκης.

 Παραπομπές 

 Εξωτερικοί σύνδεσμοι 

 Προφίλ του συλλόγου στο Facebook

Κατηγορία:Αθλητικοί σύλλογοι Θεσσαλονίκης
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Κατηγορία:Ιδρύσεις αθλητικών συλλόγων το 1961